«Με το τέλος του μνημονίου κλείνει μια ιστορική περίοδος όπου η χώρα ήταν σε έκτακτη κατάσταση και απαιτούσε έκτακτες συνεργασίες. Όπως γίνεται σε όλη την Ευρώπη η Αριστερά συνεργάζεται με την Κεντροαριστερά. Η συνεργασία με τους ΑΝΕΛ κλείνει με την προκήρυξη των εκλογών. Είναι προς τιμήν του κ. Καμμένου ότι τήρησε την συνεργασία μας, παρά τα προβλήματα στο εκλογικό του ακροατήριο, όμως η συνεργασία αυτή τελειώνει», είχε δηλώσει παλαιότερα ο κ. Κούλογλου.\nΌμως η Αριστερά στην Ελλάδα δεν συνεργάστηκε με την Κεντροαριστερά «όπως γίνεται σε όλη την Ευρώπη», αλλά με τους ΑνΕλ.\nΚΑΘΕ ΕΒΔΟΜΑΔΑ που περνά, φέρνει την περίοδο ανάδειξης της τοπικής εξουσίας ολοένα και πιο κοντά. Με δεδομένο λοιπόν τις επερχόμενες δημοτικές και περιφερειακές εκλογές, οι εκπρόσωποι των κομμάτων προσφεύγουν στην εύκολη λύση της επίσκεψης σε πόλεις και περιφέρειες για την ηθική τόνωση του εκλογικού τους κοινού αλλά και την προσέλκυση νέων υποστηρικτών. Αν όχι μόνιμων, έστω ευκαιριακών ψήφων για την κομματική ανάδειξη του κάθε κόμματος.\nΤην πόλη της Καστοριάς λοιπόν επισκέφτηκε ο ευρωβουλευτής -και δημοσιογράφος- του κυβερνώντος κόμματος κ. Κούλογλου, με τον παχυλό μισθό του «κακού» Ευρωκοινοβουλίου, με αφορμή την παρουσίαση του βιβλίου του «Γιατί μπαμπά είναι κακιά η ακροδεξιά;». Σ’ αυτό το σημείο όμως αγαπητή ΟΔΟΣ θα έπρεπε να διευκρινιστεί, για ποιον λόγο η Αριστερά κι οι εκπρόσωποι της καπηλεύονται μονόπλευρα τους όρους «προοδευτικότητα» και «πόλεμος εναντίον της ακροδεξιάς» κι άλλα τέτοια ορθά μεν, αερολογίες δε.\nΔιότι, δεν νομίζω να υπάρχει νοήμων άνθρωπος που να πιστεύει πως η Ν.Δ., το ΚινΑλ και το Ποτάμι μισούν την προοδευτικότητα και σιγοντάρουν την ακροδεξιά, την ίδια στιγμή που για παράδειγμα ο κ. Μητσοτάκης στο συνέδριο του Ευρωπαϊκού Λαϊκού Κόμματος ζήτησε την αποχώρηση από το ΕΛΚ, ενός εκ των ακραίων πολιτικών -και δη πρωθυπουργού της Ουγγαρίας- που περισσότερα κοινά ιδεολογικά στοιχεία έχει με το κόμμα της Γαλλίδας κ. Λεπέν και του Έλληνα κ. Καμμένου.\nΟρθό θα ήταν λοιπόν, ο κ. Κούλογλου -κι όλοι οι ομοϊδεάτες του- που μάχεται ενάντια του ολοκληρωτισμού που μπορεί να επιβάλλει η επικράτηση της ακροδεξιάς (και πολύ σωστά κάνει), να θυμηθεί πως σε ψήφισμα -και μάλιστα δις- εναντίον του ολοκληρωτισμού του συντρόφου Μαδούρο στην λατινική Βενεζουέλα, οι ευρωβουλευτές του ΣυΡιζΑ κατά την πλειοψηφία τους, δεν παραβρέθηκαν στην αίθουσα του Ευρωπαϊκού Κοινοβουλίου, αποφασίζοντας να απουσιάσουν και να λάμψουν δια της απουσίας τους.\nΚλείνοντας ουσιαστικά το μάτι, στο χρώμα του ολοκληρωτισμού που τους αρέσει περισσότερο, και δεν είναι άλλο παρά το κόκκινο που εκπροσωπεί η Αριστερά. Όπως λογικό θα ήταν ο κ. Κούλογλου να έκανε και μια ομιλία με στοιχεία αυτοκριτικής, καθώς φαίνεται να ξεχνά πως ο αρχηγός του κόμματός του συγκυβέρνησε επί τρεισήμισι συναπτά έτη με την ακροδεξιά του κ. Καμμένου και των ΑνΕλ. Αλλά για τέτοιου είδους ενδοκομματικά ζητήματα, ο κ. Κούλογλου προτιμά το αδιάφορο σφύριγμα.\nΚι αν ο ψηφοφόρος του δήμου Καστοριάς περίμενε να δει την κόκκινη αγκαλιά που θα απολάμβανε από τον κ. Κούλογλου, ο υποψήφιος δήμαρχος που θα στηριζόταν από το κυβερνών κόμμα, έμεινε με την όρεξη και μάλλον περισσότερο απογοητεύτηκε από την απουσία κυβερνητικής στήριξης σε κάποιο πρόσωπο που θα μπορούσε να διεκδικούσε τον τοπικό δήμο.\nΠόσο μάλιστα, όταν στις διπλές εκλογές του 2015, ο ΣυΡιζΑ στηρίχτηκε σε ποσοστό της τάξεως κοντά στο 30% με περίπου 3.000 ψήφους στον ευρύτερο δήμο Καστοριάς. Το σίγουρο είναι πως μόνο έκπληξη προκαλεί η απόφαση κυβερνώντος κόμματος να μην προσφέρει ευθεία στήριξη σ’ έναν εκ των τοπικών στελεχών για την διεκδίκηση των δημοτικού θώκου.\nΈτσι αγαπητή ΟΔΟΣ, πολύ εύκολα καταλήγει κάποιος στο εξής διμερές συμπέρασμα: ή που οι υπεύθυνοι του κεντρικού κομματικού σχεδιασμού του ΣυΡιζΑ δεν πιστεύουν στις ικανότητες των τοπικών στελεχών -με ό,τι αυτό συνεπάγεται- ώστε να γευτεί το κομματικό χρίσμα ή που οι ίδιοι ιθύνοντες έχουν καταλάβει πως οι εκπρόσωποι του ΣυΡιζΑ, σ’ όλες τις εκλογικές αναμετρήσεις στο Βόρειο Τμήμα του Πρώτου Μέρους θα καταποντιστούν, αμαυρώνοντας την όποια θετική κεντρική κομματική εικόνα.\nΈτσι απώτερος κομματικός σκοπός φαντάζει η αποκομιδή της μικρότερης αρνητικής «αύρας» που θα απομείνει απ’ τις εκλογικές μάχες που πλησιάζουν (δημοτικές, περιφερειακές και ευρωεκλογές) κι οποίες προηγούνται των βουλευτικών του ερχόμενου Οκτωβρίου. Ουσιαστικά, προτιμούν να προστατέψουν τα κατά τόπους στελέχη τους από την έκθεση σε κάποιου είδους -εκλογικού- διασυρμού. Και μπράβο τους (!).\nΑυτό τουλάχιστον δείχνει να συμβαίνει για τις τρεις δημοτικές περιφέρειες του νομού Καστοριάς. Αντιθέτως, με την στήριξη του κεντρικού ΣυΡιζΑ και τον «αέρα» του εν ενεργεία περιφερειάρχη Δυτικής Μακεδονίας -του Βορείου Τμήματος του Πρώτου Μέρους κι ενός εκ των ένθερμων υποστηρικτών της συμφωνίας των Πρεσπών (προς υπενθύμιση των εκλογέων στην περίπτωση που έχουν κάποιο πρόβλημα μνήμης)-ο κ. Καρυπίδης θα ξαναδιεκδικήσει την ψήφο των πολιτών της Δυτικής Μακεδονίας και κατ’ επέκταση της Καστοριάς. Μάλιστα, εντός της εβδομάδας αναμένεται ν’ ανακοινωθεί και το ψηφοδέλτιο του συνδυασμού του για τον νομό Καστοριάς, με τον επικεφαλής που θα αντικαταστήσει τον κ. Αδαμόπουλο, να παραμένει υπό άκρα μυστικότητα για την ώρα.\nΑφήνοντας πίσω και στην τύχη τους τα τοπικά στελέχη του ΣυΡιζΑ που θ’ απαρτίζουν τα τοπικά ψηφοδέλτια, στο κόμμα της αξιωματικής αντιπολίτευσης υποδέχτηκαν κι εκείνοι -τον έναν εκ των δύο αντιπρόεδρων της Ν.Δ.- τον κ. Άδωνι Γεωργιάδη. Με τις προγραμματισμένες του συναντήσεις, επισκέψεις αλλά και με την σαββατιάτικη ομιλία στα τοπικά στελέχη και σε φίλους της παράταξής του.\nΗ οποία μπορεί να μην προκάλεσε καμία έκπληξη και να μην τάραξε τα νερά με κάτι νεότερο από τα ήδη γνωστά σε τοπικό επίπεδο, αλλά για ακόμη μια φορά επιβεβαίωσε τα όσα συνεχίζουμε να γνωρίζουμε και να μην αγνοούμε ως πολίτες, για το αντισημιτικό παρελθόν του νυν υποψηφίου αντιπεριφερειάρχη κ. Καρυπίδη, υποστηριζόμενου του ΣυΡιζΑ.\nΚι αν αυτό ήταν το λιγότερο που θα μπορούσε να προκαλέσει η ομιλία του εκρηκτικού αντιπροέδρου της Ν.Δ., εντύπωση και μάλιστα αρνητική προκαλεί η ανυπαρξία ενός τοπικού στελέχους της Ν.Δ. που θα τύχει της άμεσης στήριξης του κόμματος και το οποίο θα διεκδικούσε τον δήμο Καστοριάς. Από τις αρχές της δεκαετίας του 1990 (;) η κεντρική Ν.Δ. από την πάλαι ποτέ κραταιά Ρηγίλλης ως και την νυν Πειραιώς, αποφεύγει της ανάδειξης ενός επικεφαλής και με την βούλα.\nΕίτε επειδή αδυνατεί να έχει μια πλήρη εικόνα της τοπικής Ν.Δ. και των στελεχών που την απαρτίζουν με σκοπό να αφουγκραστεί ποιος τυγχάνει μιας ευρύτερης αποδοχής στο τοπικό κοινωνικό στερέωμα, είτε επειδή δεν θεωρεί κανέναν ικανό να εκπροσωπεί νόμιμα το κόμμα της Ν.Δ. ή το κάνει κατόπιν σκέψεως, προς αποφυγή τοπικών κομματικών κρίσεων, διαξιφισμών και παρεξηγήσεων.\nΌποια λοιπόν και να είναι η αιτία αυτής της άρνησης χορήγησης χρίσματος, θα πρέπει κάποια στιγμή η κεντρική Ν.Δ. να βρεθεί περισσότερο κοντά στις εκάστοτε νομαρχιακές της (ΝοΔΕ), να τις πλαισιώσει με ικανά και καταξιωμένα στελέχη κι έπειτα ν’ αναλάβει το όποιο ρίσκο μπορεί να πάρει, ώστε να καταλήξει στην επιλογή του ενός «εκλεκτού», καταφέρνοντας ταυτόχρονα να ομογενοποιήσει και να συστρατεύσει το εκλογικό της κοινό σε δημοτικό επίπεδο.\nΑντιθέτως, το πράττει με περισσή ευκολία στο επίπεδο των περιφερειακών αντιπροσώπων που διαλέγει να την εκπροσωπήσουν. Και για την περιφέρεια της Δυτικής Μακεδονίας, ο εκλεκτός της Πειραιώς ακούει στο όνομα του πρώην βουλευτή Κοζάνης της Ν.Δ. κ. Κασαπίδη. Ο οποίος φαίνεται πως εκλέχτηκε με βάση την βουλευτική του ιδιότητα αλλά και το βιογραφικό του.\nΤο αποτελέσματα είναι αυτά που θα κρίνουν τις όποιες επιλογές προσώπων των κομμάτων αλλά και ο τρόπος που θα ψηφίσει ο πάνσοφος ελληνικός λαός. Ελπίζοντας να μην κινηθεί με μοναδικό σύμβουλο την οργή και την τιμωρία, γιατί την τελευταία φορά που το έπραξε, γέννησε αποτελέσματα, μερικά εκ των οποίων είναι μη αναστρέψιμα.\nΌλοι οι υποψήφιοι φέρουν κάποιο πολιτικό παρελθόν. Το οποίο τους καταδιώκει ως και σήμερα, και θα πρέπει οι πολίτες να το έχουν ως οδηγό την ημέρα των εκλογών. Διαφορετικώς «κανένα λάθος δεν αναγνωρίζεται, μετά την απομάκρυνση από την κάλπη».\nΜε τον έναν ή με τον άλλον τρόπο αγαπητή ΟΔΟΣ, οι επερχόμενες εκλογές μοιάζουν περισσότερο από ποτέ να έχουν χάσει την όποια αίγλη είχαν κάποτε (συνδέεται άμεσα με την μη χορήγηση χρίσματος στο δημοτικό ψηφοδέλτιο) έχοντας αντικατασταθεί από τον απόλυτο κομματικό επαρχιωτισμό κι απαξίωση. Κι αυτό είναι κατ’ αρχήν ευθύνη των επιλογών του εκλογικού σώματος και κατόπιν των εκπροσώπων που επιλέγει.\nΨηφίζοντας λοιπόν με περισσότερη αφοσίωση, σκέψη αλλά και σοφία υπάρχει η δυνατότητα αλλαγής αυτού του νοσηρού πολιτικού κλίματος. Κι αρχή πρέπει να γίνει από τους δήμους και τις περιφέρειες. Τα αποτελέσματα μένουν να διαψεύσουν ή να επιβεβαιώσουν τα παραπάνω.


Το Αγγλικό σχέδιο για το Κυπριακό προβλέπει βελούδινη διχοτόμηση | Κοσμοδρόμιο Το Αγγλικό σχέδιο για το Κυπριακό προβλέπει βελούδινη διχοτόμηση – Κοσμοδρόμιο\nΤο Αγγλικό σχέδιο για το Κυπριακό έχει διαρρεύσει στον τουρκικό Τύπο. Το σχέδιο που θα τεθεί στην Πενταμερή, προβλέπει ομοσπονδιακό κράτος με αρμοδιότητες στις εξωτερικές σχέσεις, οικονομία, ασφάλεια και θέματα ιθαγένειας. Το σχέδιο επίσης προβλέπει την ύπαρξη δυο κυρίαρχων (sovereign) κοινοτικών κρατών.\nΤο άρθρο 4 του σχεδίου αναφέρει ότι τα κυρίαρχα κοινοτικά κράτη θα μπορούν να κάνουν εξωτερική πολιτική, να γίνονται μέλη διεθνών οργανισμών, να υπογράφουν συμφωνίες κλπ. Με άλλα λόγια προβλέπει την δημιουργία δυο ανεξαρτήτων κρατών, δηλαδή την διχοτόμηση.\nΗ Ελλάδα και η Κυπριακή Δημοκρατία δεν θα πρέπει να μπλέξουν σε μία τέτοια συζήτηση που θα είναι καταστρεπτική για το Κυπριακό. Γι’ αυτό επιμένω ότι δεν πρέπει να γίνει η Πενταμερής Διάσκεψη. Και δεν θα γίνει εάν η Ελλάδα και η Κύπρος δεν μεταβούν στην Νέα Υόρκη.


Ελληνικό Δημόσιο Πανεπιστήμιο: Θέσεις - Απόψεις - Παρεμβάσεις: Αυταρχισμός και Δημοκρατικά δικαιώματα. Παρελάσεις και κλειστά με αλυσίδες Πανεπιστήμια.\ndamnedless 29 Οκτωβρίου 2011 - 9:16 μ.μ.\nΤυχαία βρέθηκαν στο χώρο σας. Αναρωτιέμαι γιατί πρέπει να συμφωνήσουμε με τη δήλωση Παπούλια και πρέπει να την πάρουμε ως αφετηρία. Με ποιόν άλλο τρόπο, δηλαδή, μη "αυταρχικό" μπορεί κάποιος να αντιδράσει σε όλα όσα συμβαίνουν τον τελευταίο καιρό; Και μη μου πείτε με εκλογές, γιατί θα πέσουμε σε φαύλο κύκλο. Κατά τη γνώμη μου είναι εκτός τόπου και χρόνου όσοι επίσημοι των παραλάσεων περίμεναν ότι όσα συνέβησαν δεν θα φέρουν αντιδράσεις.\nΚλεάνθης Θραμπουλίδης 1 Νοεμβρίου 2011 - 9:56 π.μ.\nΗ απάντηση μου σε σχόλιο συναδέλφου που το παραθέτω μετά την απάντηση μου ισως απαντά.\nΙσως δεν πρόσεξες πως έχω στο μήνυμα μου την αναφορά στον Κοντογιώργη. Το έχω κάνει και στο παρελθόν.\nΘα συμφωνήσω μαζί σου σε όλα με ένα σχόλιο για το "αξίζει να εξετάζονται αυτόνομα από τις παθογένειες των ελληνικών πανεπιστημίων." για 2 λόγους:\n1. Αν υπήρχε ένα υγιές Πανεπιστήμιο με υγιείς Ακαδημαϊκούς, το Πολιτικό σύστημα δεν θα βρισκόταν στην κατάσταση αυτή απλά γιατί η Ακαδημαϊκή κοινότητα δεν θα του το είχε επιτρέψει. Είδες καμία αντίδραση στην κατηφόρα της χώρας πριν την προσπάθεια της Πολιτείας για αλλαγή στα Πανεπιστήμια; Είδες καμία κατάληψη ή καμιά δήλωση Πρύτανη για όλον αυτό τον ξεπεσμό;\nΑλλά αυτό το σάπιο πολιτικό σύστημα φρόντισε, για να την Ακαδημαϊκή κοινότητα σύμμαχο, να την διαφθείρει στον σημερινό βαθμό.\n2. Χρησιμοποίησα την αναφορά στα Πανεπιστήμια για να τονίσω τις προτεραιότητες και την ασυνέπεια των Πολιτικών μας αρχηγών.\nΚαι φυσικά συμφωνώ μαζί σου στο\n"Η εξεγερμένη κοινωνία δεν είναι κακομαθημένα αναρχικά παιδιά του «πολιτικοπαραταξιακού περίγυρου της καταστροφής και των αναρχικών των Εξαρχείων» αλλά το κοινωνικό σώμα της Ελλάδας που αναζητά διέξοδο." Αλλά υπάρχει μια προσπάθεια να καπελωθεί το υγιές κίνημα της κοινωνίας από κάπηλους και αυτό θέλει πολύ προσοχή.\nΤο σχόλιο του Παναγιώτη Ηφαιστου\n"Πολλοί θα συμφωνούσαν με την θέση πως «πολύ σοφά ο λαός μας έλεγε «Ό,τι σπείρεις, θα θερίσεις». Θα τόνιζα βέβαια ότι σύγκριση δεν υπάρχει με τους άνομους, αθέμιτους και παράνομους καταληψίες των πανεπιστημίων τα τελευταία χρόνια που ενθάρρυνε ή ανεχόταν το πολιτικό προσωπικό αυτής της κακόμοιρης χώρας και που τώρα ευθύνεται για το γεγονός ότι ρίχνει το κράτος στο βάραθρο της ανυποληψίας και της υποδούλωσης. Η εξέγερση της ελληνικής κοινωνίας έχει αίτια και προϋποθέσεις που αξίζει να εξετάζονται αυτόνομα από τις παθογένειες των ελληνικών πανεπιστημίων. Το πρόβλημα, εκτιμώ, δεν έγκειται στο να εγκρίνουμε ή να μην εγκρίνουμε την μια ή άλλη στάση αλλά στο να κατανοήσουμε τα πολύπλευρα αίτια που προκάλεσαν την καταβαράθρωσή μας, την πρόκληση μύριων κακουχιών στους ανθρώπους του μόχθου (που είναι οι περισσότεροι έλληνες όλων των κοινωνικών ιεραρχιών – μείον του πολιτικού προσωπικού που «μαζί τα έφαγαν») και που έφεραν την χώρα στα πρόθυρα ενός καταστροφικού διχασμού. Αυτή την στιγμή ούτως ή άλλως το πολιτικό προσωπικό στο σύνολό του ευθύνεται όχι μόνο για το γεγονός ότι ήδη απωλέσαμε την κυριαρχία μας αλλά και για το γεγονός ότι λόγω λανθασμένων χειρισμών κινδυνεύουμε να μπούμε σε ζυγό για πολλές δεκαετίες. Είμαστε ήδη σε κατάσταση εκτάκτου ανάγκης. Αν δεν υπάρξει κατιτί στον ορίζοντα επέρχεται ίσως και το τέλος των πάντων. Στο χείλος του κρημνού, λοιπόν, καλά κάνουμε να δούμε ότι οι εξεγέρσεις έχουν αίτια με ονοματεπώνυμο και πως τα επερχόμενα θα πρέπει να τα εκτιμήσουμε με τον φακό όχι της συμβατικής σοφίας αλλά με υπό το πρίσμα της ανελέητης πραγματικότητας ότι η χώρα κατακρημνίζεται και ότι πριν περιπέσουμε σε εμφύλια σύρραξη απαιτείται μια νέα προσέγγιση. Η εξεγερμένη κοινωνία δεν είναι κακομαθημένα αναρχικά παιδιά του «πολιτικοπαραταξιακού περίγυρου της καταστροφής και των αναρχικών των Εξαρχείων» αλλά το κοινωνικό σώμα της Ελλάδας που αναζητά διέξοδο.\nΠαραθέτω δύο συνδέσμους σε δύο συνεντεύξεις του Γιώργου Κοντογιώργη, ενός συνάδελφου που εκτιμώ ότι σωστά μιλά για τα αίτια.\nΣωτήριος Καλαμίτσης 2 Νοεμβρίου 2011 - 5:22 μ.μ.\nΕίμαι τόσο θυμωμένος με όλα ὀσα συμβαίνουν γύρω που συνήθως παρεκτρέπομαι. Συγχωρείστε με. Όπως λέμε ότι οι σημερινοί πολιτικοί που μας έφεραν στο χείλος του γκρεμού είναι οι πιο ακατάλληλοι για να διθορθώσουν τα πράγματα, δεν θα έπρεπε να λέμε ότι και οι πανεπιστημιακοί επέτρεψαν στα Πανεπιστήμια να γίνουν αυτό που είναι σήμερα; Πόσος νεποτισμός επικρατεί στον πανεπιστημιακό χώρο; Είναι δυνατόν ολόκληρες οικογένειες να είναι ικανές να καταλάβουν έδρες και εκατοντάδες κοφτερά και καθαρά μυαλά να μην μπορούν να καταλάβου μία έδρα χωρίς γλείψιμο, τεμενάδες και άλλου είδους δουλικές υποχωρήσεις;


Το νέο hairstyle της Dua Lipa είναι το trend της σεζόν που θέλουμε να τολμήσουμε όλες - ELLE\nΗ Dua Lipa μπορεί να υποστηρίξει όλα τα look. Ωστόσο, η τελευταία ανανέωση που έκανε στο hairstyle της απογείωσε την εμφάνισή της.\nΣίγουρα υπάρχουν πολλών ειδών αφέλειες για να επιλέξεις, αλλά το πιο δημοφιλές στυλ είναι αυτό που είχε και η Brigitte Bardot, καθώς αναδεικνύει την stylish πλευρά μας και έχει διαχρονική αξία. Ωστόσο, αν έχετε αμφιβολίες για το ποιο ύφος αφέλειας ταιριάζει σε εσάς, συμβουλευτείτε τον κομμωτή σας, ο οποίος σύμφωνα με το σχήμα του προσώπου σας θα σας πει τι σας ταιριάζει καλύτερα. Ναι, και όμως, το σχήμα του προσώπου μας παίζει καθοριστικό ρόλο γι’ αυτή την επιλογή και πριν υιοθετήσουμε οποιοδήποτε trend είναι καλό να κινούμαστε σύμφωνα με τα χαρακτηριστικά μας.\n#celebrities #dua lipa #μαλλιά


MARK MILAN SHOES: 2000061202 Γυναικείο πέδιλο μεσαίο τετράγωνο τακούνι δερματίνη πέρλα\n2000061202 Γυναικείο πέδιλο μεσαίο τετράγωνο τακούνι δερματίνη πέρλα\nΓυναικείο πέδιλο, φάσα, κλειστή φτέρνα, ανοιχτή μύτη, της συλλογής Mark Milan, σε χρώμα πέρλα(ιριδιζ). Εξωτερικά δερματίνη-συνθετική, χιαστί φάσα και μπαρέτα. Εσωτερικά πάτος δέρμα. Τακούνι τετράγωνο, ύψους 8cm και φιάπα 1cm\nΚωδ. Κατασκευαστή:markmilan 2000061202 πέρλα


Αρχική > ΔΙΕΘΝΗ > Ιταλία: Υποχρεωτικός εμβολιασμός για τους υγειονομικούς | Μόνο το 2% των γιατρών και περίπου το 1% των νοσοκόμων λέει «όχι»\nΗ Ιταλία εξετάζει νέα νομοθετικά μέτρα για νοσηλευτές και γιατρούς που αρνούνται να εμβολιαστούν: από την διακοπή καταβολής μισθών μέχρι και την απόλυση.\nΠρόκειται για το κύριο θέμα που απασχολεί την ιταλική επικαιρότητα: Έχουν το δικαίωμα νοσηλευτές, γιατροί και βοηθητικό προσωπικό των νοσοκομείων να μην εμβολιαστούν; Η κυβέρνηση του Μάριο Ντράγκι, απαντά πως «όχι», όποιος έρχεται σε επαφή με ηλικιωμένους και ασθενείς γενικότερα, πρέπει να κάνει το εμβόλιο κατά του κορoνοϊού.\nΤα ποσοστά δεν είναι πολύ υψηλά στην Ιταλία: Στο εθνικό σύστημα υγείας της Ιταλίας μόνον το 2% των γιατρών και περίπου το 1% των νοσοκόμων λέει «όχι» στην χορήγηση του εμβολίου. Αλλά σε πολλούς οίκους ευγηρίας τις τελευταίες ημέρες το προσωπικό μετέδωσε την ασθένεια στους ηλικιωμένους. Τέτοια περιστατικά σημειώθηκαν στην ευρύτερη περιοχή της Ρώμης, αλλά και στην Λιγουρία της βορειοδυτικής Ιταλίας.


Αυτό είναι το κόλπο για να μην «πιάνει» υγρασία η ντουλάπα σας | ThrakiToday.com - Ηλεκτρονική Εφημερίδα της Ξάνθης - Θράκης\nThrakiToday.com - Ηλεκτρονική Εφημερίδα της Ξάνθης - Θράκης News Αυτό είναι το κόλπο για να μην «πιάνει» υγρασία η ντουλάπα σας\nΑυτό είναι το κόλπο για να μην «πιάνει» υγρασία η ντουλάπα σας\nΓια να την εξαφανίσετε ή να αποτρέψετε την εμφάνισή της κάντε το εξής: Πάρτε ένα κομμάτι τούλι και βάλτε μερικές λευκές κιμωλίες μέσα σε αυτό. Κλείστε το με λίγο σπάγγο και βάλτε το σε μια γωνιά της ντουλάπας σας. Η κιμωλία έχει την ικανότητα να απορροφάει την υγρασία.\nΈξτρα πληροφορία: Μην κρεμάτε ποτέ στην ντουλάπα σας ρούχα που μόλις σιδερώσατε. Το ζεστό ρούχο διατηρεί ακόμα τους υδρατμούς του οι οποίοι απελευθερώνονται μέσα στην ντουλάπα και κάνουν πιο εύκολη την εμφάνιση της υγρασίας. Αφήνετε επομένως τα ρούχα σας να κρυώνουν πριν τα κρεμάσετε μετά το σιδέρωμα.\nΜια από τις πιο σημαντικές λύσεις είναι ο σωστός αερισμός. Ειδικά στα δωμάτια που έχουν ανάγκη από καλό αερισμό, όπως το μπάνιο και η κουζίνα, πρέπει να είστε πιο προσεκτικοί και να τα αερίζετε συχνά. Αν δεν έχετε ανεμιστήρες εξαερισμού φροντίστε να βάλετε γιατί κάνουν καλή δουλειά. Αν δε θέλετε να ξοδέψετε επιπλέον χρήματα για να προσθέσετε εξαεριστήρες, τότε απλά θυμηθείτε να ανοίγετε συχνά τα παράθυρα του σπιτιού σας.\nΑυξήστε τη θερμοκρασία του σπιτιού σας\nΑυξήστε τη θερμοκρασία στο εσωτερικό του σπιτιού καθώς οι υψηλές θερμοκρασίες δυσκολεύουν τη δημιουργία μούχλας λόγω υγρασίας.\nΜειώστε τον χρόνο του μπάνιου σας\nΜην κάνετε μακράς διαρκείας μπάνια με καυτό νερό γιατί δυσκολεύετε το πρόβλημα ακόμα περισσότερο. Προτιμήστε να κάνετε πιο γρήγορα ντους με όσο το δυνατόν πιο χλιαρό ή κρύο νερό. Επίσης μην αφήνετε το ζεστό νερό να πέφτει με πολύ πίεση γιατί έτσι δημιουργούνται ακόμα πιο γρήγορα υδρατμοί.\nΠροσθέστε φυτά στον χώρο σας\nΤα φυτά έχουν την ικανότητα να μειώνουν την υγρασία που υπάρχει σε έναν χώρο. Φροντίστε μόνο να μην τα ποτίζετε με πολύ νερό γιατί ούτως ή άλλως απορροφούν και την υγρασία του σπιτιού σας.


20:54 | 20/04/2021\nΜπορεί ο φετινός ΟΦΗ να μεταλλαχθεί μέσα σε λίγα 24ωρα βγάζοντας καρδιά λιονταριού; Γράφει ο Δ. Καρυωτάκης\nΔεν θέλω να γίνω προφήτης κακών μαντάτων. Δεν επιθυμώ το ρόλο του Προμηθέα, ούτε να γίνω μάντης θλιβερών νέων. Αλλά προσπαθώ να δω κατάματα την πραγματικότητα. Εκείνη που όλοι όσοι αγαπάμε τον ΟΦΗ, τη βλέπουμε να έχει διαμορφωθεί κι απλά προσπαθούμε να την αποφύγουμε, να της αλλάξουμε πρόσωπο, να την εξωραΐσουμε και να τη βάλουμε στη θέση της πραγματικότητας.\nΟ ΟΦΗ έφτασε λοιπόν στο σημείο να παίξει το παιχνίδι της φετινής ζωής του, στο Αλκαζάρ, απέναντι σε μια ομάδα που τον κέρδισε στο Ηράκλειο πριν από ένα μήνα κι αν τότε δεν ερχόταν αυτό το διπλό θα ήταν διαφορετικά τα πράγματα.\nΠαίζει κόντρα σε μια ομάδα, που έβγαλε αίμα σε όλο το δεύτερο γύρο, άλλαξε πλήρως την εικόνα της, έφτυσε αίμα και έχοντας ο ιδιοκτήτης της κόντρα θεούς και δαίμονες για να είμαστε δίκαιοι που οι περισσότεροι ήθελαν να τη ρίξουν, να δίνει κι εκείνη το δικό της τελικό, αλλά στο γήπεδο της!\nΑλήθεια πόσες πιθανότητες θα ‘ δίνε ο αντικειμενικός παρατηρητής στην ομάδα μας να μην χάσει ή να επικρατήσει, παρά στην ομάδα που πάλεψε περισσότερο απ’ όλους για να δώσει το Σάββατο τον υπέρ πάντων αγώνα, όταν όλοι την είχαν καταδικασμένη;\nΟ φετινός ΟΦΗ είχε τις δικές του ευκαιρίες με Βόλο (κυρίως) αλλά και Απόλλωνα στους αγώνες διαβάθμισης να κάνει τη δική του υπέρβαση και να μπορέσει να πάει με μεγαλύτερη άνεση στον αγώνα - φωτιά της Λάρισας. Όχι μόνο δεν το έκανε αλλά έχασε δυο βαθμούς, κόντρα στον Ατρόμητο, σε έναν ( από τους αρκετούς φέτος ) αγώνες που κρατούσε σφιχταγκαλιασμένα τους τρεις βαθμούς, πριν τους πετάξει στα σκουπίδια.Πόσες άραγε ψυχές έχει ακόμα αυτή η ομάδα για να μπορεί τόσο απλόχερα να τις σκοτώνει;\nΟ ΟΦΗ του Νιόπλια έχει ακόμα αρκετές παθογένειες από τον ΟΦΗ του Σίμου με κυριότερη εκείνη πως στα δυο από τα τέσσερα παιχνίδια των play out να δέχεται γκολ σε νεκρό χρόνο, τα δυο από τα τρία γκολ τα πέτυχε με πέναλτυ, ενώ ελάχιστες είναι και οι τελικές που κάνει.\nΜε κορυφαίο τον Πραξιτέλη Βούρο, λυπάμαι μα δεν πας πουθενά σε αυτή τη συγκυρία, που θέλει γκολτζήδες, παίκτες που θα βάλουν τη μπάλα στο πλεκτό, που θα δημιουργήσουν και θα πάρουν την ομάδα πάνω τους. Έχει άραγε Ντέλετιτς και Ρόμανιτς ο ΟΦΗ; Μήπως Ακούνια και Ντουρμισάι; Δυστυχώς αυτοί που έφεραν τον ΟΦΗ σ’ αυτό το σημείο φρόντισαν να την αφήσουν αδύναμη, μισή , χωρίς κατουσίαν όπλα να παίξει τα ρέστα της φετινής ζωής της. Και για να μπορέσει να αλλάξει τη δυστυχώς προδιαγεγραμμένη τύχη της θα πρέπει να νικήσει τους δικούς της δαίμονες, εκείνους που την έφεραν εδώ, μόνη κι έρημη απέναντι σε καταστάσεις που δεν μπορούν να τη σηκώσουν παίκτες από βούτυρο και διοίκηση... από μαστίχα.\nΜπορεί ο φετινός ΟΦΗ να μεταλλαχθεί μέσα σε λίγα 24ωρα βγάζοντας καρδιά λιονταριού, ενώ απέδειξε πως διαθέτει ψυχή προβάτου; Δύσκολο αλλά πιθανότατα όχι αδύνατο. Γι’ αυτό εν τέλει είναι ο βασιλιάς των σπορ το ποδόσφαιρο, γιατί μπορείς να γίνεις Γολιάθ έστω κι αν φαντάζεις μικρός Δαβίδ. Μπορούμε να ελπίζουμε σ’ ένα θαύμα το Σάββατο; Ας κλείσουμε τα μάτια κι ας ονειρευτούμε. Άλλωστε τα όνειρα (όπως και η φετινή διαχείριση της ομάδας από τη διοίκηση) είναι τζάμπα.


Η απάντηση του Διαμαντή Καραναστάση στο ΕΘΝΟΣ για την επίθεση προς την Πλεύση Ελευθερίας - ERT Open\nΗ απάντηση του Διαμαντή Καραναστάση στο ΕΘΝΟΣ για την επίθεση προς την Πλεύση Ελευθερίας\nΗ απάντηση στο λογαριασμό Facebook του Διαμαντή Καραναστάση στην εφημερίδα ΕΘΝΟΣ για την επίθεση προς την Πλεύση Ελευθερίας:\nΗ δημοσιογράφος κ. Τζαβάρα είναι μία από αυτούς που ρώτησαν.\nΗ απάντηση μου είναι εδώ.\n“Στις 30 του Δεκέμβρη έγραψα μία επιστολή, επώνυμα και ονομαστικά. Έτσι μ’ αρέσει να κάνω εγώ, μέσα σε ένα περιβάλλον υπαινιγμών, ανώνυμων κατηγοριών και facebook κουτσομπολιών.\nΠεριείχε μία πρώτη καταγγελία για κάτι που υφαίνεται, εδώ και μήνες. Υπόγεια αλλά και φανερά. Μια επιστολή για την υποκρισία, το φασισμό και τον εκφοβισμό.\nΓια μια επίθεση στην Πλεύση αλλά και σε πρόσωπα, με πολιτικές, προσωπικές, εργασιακές, καλλιτεχνικές, οικογενειακές αλλά και ερωτικές, χυδαίες σεξιστικές και ομοφοβικές αναφορές.\nΑυτό το έργο το έχουμε παρακολουθήσει άλλες δύο φορές, πάντα όταν η Ζωή γίνεται “επικίνδυνη” για το σύστημα. Μία με τον προσωπικό φρουρό που “έπαθε νευρικό κλονισμό” και μία με το περίφημο “βενζινάδικο”. Η διαφορά τώρα είναι ότι η επίθεση απλώνεται και σε άλλα πρόσωπα και εκδηλώνεται από παντού.\nΓιατί το σύστημα έχει εξαπλωθεί παντού.\nΗ ανάρτηση του νεαρού, ενώ από την πρώτη της γραμμή τοποθετείται ως απάντηση στην καταγγελία, έχει στη συνέχεια άσχετο με αυτήν, αστείο και ψευδές -πιπεράτο δε…- περιεχόμενο.\nΜου είναι πολύ ευχάριστο να επιβεβαιώνεται τόσο απροκάλυπτα η καταγγελία μου αλλά και εμφατικά η γελοιότητα της επίθεσης, βλέποντας να χρησιμοποιείται ένα νέο παιδί που πριν 20 μέρες είχε δημοσιοποιήσει ύμνο λατρείας για τη Ζωή και για το κόμμα. Σε μια περίοδο που είχε ήδη από καιρό απομακρυνθεί από την Πλεύση, καθώς είχε καταστεί ανεπιθύμητος, όπως εξακολουθούσε να γράφει μέχρι πρόσφατα στα ζεστά μηνύματα συμπαράστασης στη Ζωή.\nΗ αποχώρηση και η απομάκρυνση 7-8 ακόμα νέων που βοηθούσαν στο κόμμα έχει να κάνει με όλα τα παραπάνω. Δυστυχώς για αυτούς, ευτυχώς για εμάς.\nΥπάρχει νέος ανάμεσα σε αυτούς με σοβαρό πρόβλημα δυσλεξίας, ο οποίος ξεκίνησε να υπογράφει και να στέλνει άριστα γραμμένες και ορθογραφημένες επιστολές ακραίων κατηγοριών και χαρακτηρισμών, μόλις καμιά δεκαριά μέρες μετά την συμπαθητικά-εντελώς-ανορθόγραφη επιστολή λατρείας προς τη Ζωή και στο όραμά της.\nΘα το βγάλουν κι αυτό σε λίγο…\nΟ κόσμος καταλαβαίνει πάρα πολύ καλά τι συμβαίνει.\nΕμάς μας δίνεται η διασκεδαστική ευκαιρία να το χτυπήσουμε και να το τελειώσουμε.”\nΠΛΕΥΣΗ ΕΛΕΥΘΕΡΙΑΣ απαντηση ΔΙΑΜΑΝΤΗΣ ΚΑΡΑΝΑΣΤΑΣΗΣ\nΤελευταία τροποποίηση στις Δευτέρα, 09/01/2017 - 13:55\nΕνωτικό Κίνημα Ανατροπής: Δριμύ «κατηγορώ» για την αναγκαστική υπό φρούρηση νοσηλεία του παιδιού των Ρούπα-Μαζιώτη Οι "Αναστοχασμοί" σήμερα στις 12 μετά το μεσημέρι στην ERTopen\nΠλεύση Ελευθερίας: Για την επικείμενη Συνάντηση Μητσοτάκη - Τραμπ, τα διεθνή εγκλήματα ΗΠΑ - Ισραήλ και τον αγωγό EastMed


Ανεπίτρεπτοι οι φιλορωσικοί ή φιλοαμερικανικοί συναισθηματισμοί\nΑρχική FEATURED Ανεπίτρεπτοι οι φιλορωσικοί ή φιλοαμερικανικοί συναισθηματισμοί\nΤουΚωνσταντίνου Θ. Λαμπρόπουλου, Ανώτερου Στρατηγικού Αναλυτή, Εταίρου του Κέντρου Μελετών Ασφάλειας της Γενεύης\nΕίναι τραγικό και συνάμα φαιδρό κ απαράδεκτο εγχώριοι δημοσιολογούντες-“αναλυτές” αντί να ομιλούν ουδέτερα για τη σχέση ΗΠΑ-Ρωσίας να γίνονται ακραιφνείς ρωσόφιλοι είτε αμερικανόφιλοι.\nΠαρατηρώ έναν άκρατο φιλορωσισμό και έναν άκρατο αντιαμερικανισμό και το αντίθετο σε δημοσιολογούντες.\nΕίναι λυπηρό να βγαίνει Έλληνας πρέσβης και να μιλάει σαν εκπρόσωπος του Λαβρόφ ενώ αντίστοιχα άλλος φιλορώσος ομιλητής αναφέρεται σε δυνητική χρήση τακτικών πυρηνικών όπλων ως μέρος του ρωσικού δόγματος, αγνοώντας την ίδια την αταλάντευτη θέση της Ρωσίας περί χρήσης πυρηνικών όπλων.\nΤο γεγονός οτι και οι δύο πλευρές ΗΠΑ και Ρωσία λειτουργούν απόλυτα κατά τη Θουκυδίδεια παραδοχή, ήτοι ο δυνατός προχωρά όσο του επιτρέπει η αδυναμία του αδύναμου και αντίστροφα, το αγνοούν αυτοί οι ίδιοι οι δημοσιολογούντες που υποτίθεται διέπονται από ρεαλισμό αντί ενός ακατανόητου συναισθηματισμού.\nΣημασία έχει πρωτίστως η επίπτωση ενός νέου Ψυχρού Πολέμου Ρωσίας -Δύσης για την Ελλάδα, στη συνέχεια για την Ευρώπη και τελικά για την παγκόσμια σταθερότητα.\nΣτην Ελλάδα ο αντιαμερικανισμός ευδοκιμεί εύκολα και πολλές φορές όχι άδικα, λόγω των ίσων αποστάσεων που κρατούν διαχρονικά οι αμερικανικές ηγεσίες στα ελληνοτουρκικά.\nΝα ξέρουμε και τι λέμε όμως:\nΤο ΝΑΤΟ επεκτάθηκε προς Ανατολάς, γεγονός αδιαμφισβήτητο, που οφείλεται τόσο σε αλαζονεία όσο και σε ευρύτερα γεωστρατηγικά συμφέροντα μετά την επικράτηση εναντίον της ΕΣΣΔ.\nΗ Ρωσία αναγνώρισε τα σύνορα του ουκρανικού κράτους στη Βουδαπέστη και αυτό γεγονός αδιαμφισβήτητο. Ουδέποτε όμως αποδέχθηκε την ήττα της το 1991 και επιχειρεί να ανακάμψει έκτοτε ιδίως μετά το 2001.\nΤο ουκρανικό δεν είναι απλά ένα μεμονωμένο ζήτημα. Σηματοδοτεί την απόπειρα ανατροπής της μεταψυχροπολεμικής τάξης και έχει ευρύτερες επιπτώσεις.\nΑπαιτείται σοβαρότητα και υπευθυνότητα απ όλους όσους μιλάνε δημόσια.\nΩς επαγγελματίας αναλυτής αναφέρομαι στο ζήτημα χωρίς συναισθηματισμούς προσπαθώντας να σκιαγραφήσω την κατάσταση που διαμορφώνεται.\nΕμένα με ενδιαφέρει η εξυπηρέτηση του ελληνικού εθνικού συμφέροντος.\nΑπατώνται όσοι νομίζουν οτι θα επιστρέψει η κατάσταση στο πρότερο καθεστώς.\nΖούμε σε δύσκολους καιρούς όπου η απειλή και η χρήση βίας είναι υπό προϋποθέσεις αποδεκτές de facto.\nΥΓ: Οι παρακάτω ρήσεις των δύο Αρχηγών Mark Milley και Valery Gerasimov είναι χαρακτηριστικές.\nΕίναι ο Υβριδικός Ηλίθιε!\n“Oι ίδιοι οι κανόνες του πολέμου έχουν αλλάξει” Valery Gerasimov\n“Αν ο κόσμος το 1916 ή το 1945 ήταν πολύπλοκος, τότε ο κόσμος το 2016 είναι έντονα πολύπλοκος και μπορώ να το λέω αυτό λόγω προσωπικής πείρας. Θα αντιμετωπίζετε τρομοκράτες, θα αντιμετωπίζετε υβριδικές απειλές, θα αντιμετωπίζετε «μικρά πράσινα ανθρωπάκια», θα αντιμετωπίζετε φυλές. Και θα τα αντιμετωπίζετε όλα αυτά ταυτόχρονα.” Mark Milley


«Tο χημικό οπλοστάσιο της Συρίας είναι 1000 τόνοι» – Clevernews\nΣτη Συρία υπάρχουν 45 εγκαταστάσεις, οι οποίες συνδέονται με το χημικό στρατιωτικό πρόγραμμα, δήλωσε υψηλά ιστάμενος εκπρόσωπος των ΗΠΑ στους δημοσιογράφους, όπως μεταδίδουν τα ρωσικά μέσα, λίγο μετά την ανακοίνωση για την επίτευξη συμφωνίας για την παράδοση των χημικών όπλων της Συρίας σε διεθνή έλεγχο, η οποία επιτεύχθηκε κατά τη διάρκεια των διαπραγματεύσεων του υπουργού Εξωτερικών των ΗΠΑ με του επικεφαλής του ΥΠΕΞ της Ρωσικής Ομοσπονδίας Σεργκέι Λαβρόφ στη Γενεύη.\nΣύμφωνα με την ίδια πηγή, εικάζεται πως όλες οι εγκαταστάσεις σήμερα βρίσκονται υπό το έλεγχο των δυνάμεων του Μπασάρ Άσαντ. Η Ρωσία συμφώνησε με την εκτίμηση των ΗΠΑ ότι η Συρία διαθέτει 1000 τόνους στρατιωτικών χημικών ουσιών.\nΣημειώνεται ότι περιθώριο μίας εβδομάδας δίνουν Ηνωμένες Πολιτείες και Ρωσία στον Μπασάρ αλ-Άσαντ, προκειμένου να παραδώσει αναλυτικές πληροφορίες για το χημικό οπλοστάσιο της Συρίας. Μετά από τριήμερες διαπραγματεύσεις στη Γενεύη, οι δύο χώρες κατέληξαν σε ένα πλαίσιο κοινών ενεργειών, με στόχο την επιβολή διεθνούς ελέγχου στα χημικά όπλα της Συρίας και κατόπιν την καταστροφή τους.\nΟ Αμερικανός υπουργός Εξωτερικών άφησε ανοιχτό το ενδεχόμενο στρατιωτικής δράσης, στην περίπτωση που η Δαμασκός αθετήσει τη συμφωνία.\nΗ συμφωνία δεν προβλέπει τη χρήση βίας, σχολίασε αντίθετα ο Ρώσος ομόλογός του, Σεργκέι Λαβρόφ.\nΗ Lufthansa κοντά σε παραγγελία-μαμούθ αεροσκαφών της Airbus και της Boeing


Είναι και επίσημο: Η Σκωτία είπε "Οχι" παραμένουν στο Ην. Βασίλειο - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Είναι και επίσημο: Η Σκωτία είπε "Οχι" παραμένουν στο Ην. Βασίλειο\nΕίναι και επίσημο: Η Σκωτία είπε "Οχι" παραμένουν στο Ην. Βασίλειο\nΜε καταμετρημένες τις 31 από τις 32 περιφέρειες,1.914.187 πολίτες ψήφισαν "όχι" και 1.539.920 "ναι" στην ανεξαρτησία της Σκωτίας. Σύμφωνα με πληροφορίες η συμμετοχή στο δημοψήφισμα ξεπέρασε το 85%, ωστόσο δεν έφτασε στο 95%, ποσοστό που επιθυμούσε η πλευρά του "Ναι".\nΟ Βρετανός πρωθυπουργός Ντέιβιντ Κάμερον συνεχάρη τον Αλιστερ Ντάρλινγκ, τον άνθρωπο που ηγήθηκε της εκστρατείας κατά της ανεξαρτησίας της Σκωτίας. "Μίλησα με τον Αλιστερ Ντάρλινγκ και του έδωσαν συγχαρητήρια για την επιτυχή εκστρατεία", έγραψε τον λογαριασμό του στο Twitter ο Ντέιβιντ Κάμερον, ο οποίος θα είχε βρεθεί σε εξαιρετικά επισφαλή θέση εάν το "ναι" είχε επικρατήσει στην ιστορική ψηφοφορία.\nΛίγο αργότερα, στεκόμενος μπροστά από το κτίριο της Ντάουνινγκ Στριτ ο Κάμερονυποσχέθηκε πως θα παραχωρήσει περισσότερες εξουσίες όχι μόνο στη Σκωτία, αλλά και στα άλλα τρία έθνη που συγκροτούν το Ηνωμένο Βασίλειο: Ουαλία, Βόρεια Ιρλανδία και Αγγλία.\nΟ πρωθυπουργός της Σκωτίας Αλεξ Σάλμοντ ευχαρίστησε τους περίπου 1,6 εκατ. πολίτες που ψήφισαν υπέρ της ανεξαρτησίας, ενώ αναφέρθηκε με κολακευτικά λόγια και για το πολύ υψηλό ποσοστό (ξεπέρασε το 85%) που προσήλθε στις κάλπες. "Καλώ τον λαό της Σκωτίας να σεβαστεί την απόφαση της κάλπης", τόνισε χαρακτηριστικά.\nΟΛΟ ΤΟ ΧΡΟΝΙΚΟ ΤΗΣ ΨΗΦΟΦΟΡΙΑΣ\n09.03 Ο αντιπρόεδρος της βρετανικής κυβέρνησης Νικ Κλεγκ δήλωσε ότι η κυβέρνηση συνασπισμού πρέπει να παραχωρήσει περισσότερες εξουσίες στη Σκωτία, προσθέτοντας ότι η απόρριψη της ανεξαρτησίας της Σκωτίας από τους ψηφοφόρους αποτελεί έναυσμα για μία ευρύτερη συνταγματική μεταρρύθμιση σε ολόκληρη τη Βρετανία.\n08.27- Ο Αλεξ Σάλμοντ, πρωθυπουργός της Σκωτίας και ηγέτης της καμπάνιας υπέρ της ανεξαρτησίας, παραδέχθηκε την ήττα της παράταξης του "ναι" στο δημοψήφισμα, δηλώνοντας ότι η Σκωτία αποφάσισε να μην γίνει ανεξάρτητη χώρα, και πρόσθεσε ότι προσδοκά ότι το Λονδίνο θα τηρήσει σύντομα τις δεσμεύσεις του για την παραχώρηση περισσότερων εξουσιών στη Σκωτία.\n07.47- Ο πρωθυπουργός της Βρετανίας Ντέιβιντ Κάμερον συνεχάρη τον επικεφαλής της εκστρατείας κατά της ανεξαρτησίας της Σκωτίας Αλιστερ Ντάρλινγκ.\n07.35- Η Σκωτία αποφάσισε να παραμείνει στο Ηνωμένο Βασίλειο απορρίπτοντας την επιλογή της ανεξαρτησίας, μεταδίδει το BBC. Έπειτα από την καταμέτρηση άνω του 60% των ψήφων, το στρατόπεδο του "όχι" επικρατεί με 54%, έναντι 46% για το "ναι" , σύμφωνα με εκτίμηση και του πρακτορείου Reuters.\n07.15- Επειτα από την καταμέτρηση των ψήφων σε 26 από τις 32 περιφέρειες, το "όχι" συγκεντρώνει το 54%, ενώ το "ναι" το 46% των ψήφων στο δημοψήφισμα για την ανεξαρτησία της Σκωτίας, σύμφωνα με το BBC.\n07.14- Υπέρ της ανεξαρτησίας ψήφισε η Γλασκώβη με το "ναι" να συγκεντρώνει 53,5% έναντι 46,5% του "όχι".\n07.07- Με τα επίσημα αποτελέσματα να έχουν γίνει γνωστά σε 21 από τις 32 περιοχές το "όχι" προηγείται του "ναι" στο δημοψήφισμα για την ανεξαρτησία της Σκωτίας.\nΤο "όχι" συγκεντρώνει 53,8% των ψήφων και το "ναι" 46,2%.


Ένα ηλεκτρικό Mini ρυμουλκεί αεροσκάφος (video) – Hellastron.com\nΈνα ηλεκτρικό Mini ρυμουλκεί αεροσκάφος (video)\nΑρχική/Κοινωνικά Μέσα/Ένα ηλεκτρικό Mini ρυμουλκεί αεροσκάφος (video)\nΈνα Video clip με απόλυτα παραστατικό τρόπο παρουσιάζει το πλήρως ηλεκτρικό Mini CooperSE ως «muscle car» σε ρόλο ρυμουλκού αεροσκάφους στο αεροδρόμιο της Φρανκφούρτης.\nΤο Mini Electric σύντομα θα προστεθεί στα μοντέλα της θρυλικής μάρκας. Το πρόσφατο «πρόγραμμα δοκιμών» για το πρώτο, αμιγώς ηλεκτροκίνητο Mini ήταν εξίσου αντισυμβατικό, καθώς σε μία αιφνίδια …εισβολή στο αεροδρόμιο της Φρανκφούρτης, ένα πρωτότυπο προ-παραγωγής του νέου μοντέλου απέδειξε τι μπορεί να κάνει ένα ηλεκτροκίνητο Mini.\nΤο Cooper SE έκανε χρέη ρυμουλκού αεροσκάφους, ρυμουλκώντας ένα εμπορευματικό Boeing 777F βάρους 150 τόνων μέχρι το σημείο φόρτωσης. Αυτή η πρωτοφανής στα χρονικά ρυμούλκηση καταγράφηκε σε ένα video clip. Προϊόν συνεργασίας του BMW Group και της Lufthansa Cargo, το διαφημιστικό σποτ διάρκειας 45 δλ. παρουσιάζει το Cooper SE ως «muscle car» που έλκει το σημαντικά μεγαλύτερο και βαρύτερο φορτηγό αεροσκάφος στην πίστα του αεροδρομίου.\nΤο clip σηματοδοτεί την έναρξη μιας σειράς βίντεο στα social media που απεικονίζουν το Cooper SE με συναρπαστικές και διασκεδαστικές στιγμές. Τα βίντεο, που θα κυκλοφορήσουν πριν το λανσάρισμα του αυτοκινήτου στην αγορά, θα συνδέσουν και θα αναδείξουν διάφορα θέματα του Group.\nΤο Cooper SE θα αρχίσει να κατασκευάζεται στο Βρετανικό εργοστάσιο της Οξφόρδης από το Νοέμβριο του 2019. Βασίζεται στο 3θυρο Mini και συνδυάζει σύστημα κίνησης μηδενικών ρύπων με τη χαρακτηριστική αίσθηση go-kart της μάρκας, premium ποιότητα και εκφραστική σχεδίαση. Μέσα από αυτό το συνδυασμό, το Mini Electric προσφέρει ένα νέο είδος βιώσιμης μετακίνησης, που προσδιορίζεται από τη διασκεδαστική οδήγηση και την εξατομίκευση και αντανακλά τη συνεπή υλοποίηση της στρατηγικής εξηλεκτρισμού του BMW Group. Μετά το i3, είναι το δεύτερο αμιγώς ηλεκτροκίνητο μοντέλο στο portfolio premium οχημάτων της εταιρίας και θα προσφέρει «καθαρές» αστικές μετακινήσεις.\nΜεταμορφώνοντας το Cooper SE σε «muscle car», τα χαρακτηριστικά επιδόσεων του ηλεκτροκινητήρα συνδυάζουν άμεση απόκριση με πλούσια ροπή, διαθέσιμη από τη φάση εκκίνησης.\nΜε την θεαματική επίδειξη δύναμης στο αεροδρόμιο της Φρανκφούρτης, το πρωτότυπο Cooper SE συνδέθηκε με ένα αεροπλάνο που ήδη είχε διαδραματίσει σημαντικό ρόλο στην παρουσίαση καινοτόμων αυτοκινητιστικών και τεχνολογιών φιλοσοφιών του BMW Group πριν από μερικούς μήνες.


Πάμε Ισλανδία!: "Η απίστευτη αλήθεια για τη βασίλισσα Ρακέλα" του Όλαφ ντε Φλερ Γιοχάνεσον\n"Η απίστευτη αλήθεια για τη βασίλισσα Ρακέλα" του Όλαφ ντε Φλερ Γιοχάνεσον\nΗ αφίσα της προβολής στο Φεστιβάλ\nΣτο 49ο Φεστιβάλ Κινηματογράφου Θεσσαλονίκης προβλήθηκε δύο βραδιές η ταινία "Η απίστευτη αλήθεια για τη βασίλισσα Ρακέλα" του Ισλανδού σκηνοθέτη Όλαφ ντε Φλερ Γιοχάνεσον. Ακολουθούν πληροφορίες για την ταινία και του σκηνοθέτη και συνέντευξή του από το σάιτ του Φεστιβάλ και την ελληνική σελίδα της ταινίας στο facebook.\nΗ Raquela είναι μια τρανσέξουαλ πόρνη από τις Φιλιππίνες (ο ακριβής όρος για τις χώρες της Ασίας είναι «ladyboy») που ζει στην ανέχεια. Επιθυμεί να δραπετεύσει κάποτε από τους δρόμους της Cebu City και να ζήσει στο Παρίσι μαζί με τον «ιππότη» των ονείρων της. Λόγω της καταγωγής της έχει ελάχιστες πιθανότητες να βγάλει βίζα, καθώς χρειάζεται κάποιον από τη Δύση για να εγγυηθεί γι’ αυτήν. Στη προσπάθεια να ξεφύγει από το στενό περιβάλλον της, γνωρίζει ένα φωτογράφο και αρχίζει να δουλεύει σε μια δημοφιλή πορνογραφική ιστοσελίδα για τρανσέξουαλ. Η επιτυχία της ως ανερχόμενη πορνοστάρ στο ίντερνετ την φέρνει σε επαφή με νέα πρόσωπα. Βρίσκει την Valery, μια τρανσέξουαλ από την Ισλανδία που ζητά απελπισμένα φίλους on-line, και της υπόσχεται ότι θα τη βοηθήσει με τη βίζα. Η Raquela, αυτή η σύγχρονη Σταχτοπούτα, θα μπορέσει τελικά να πραγματοποιήσει τη φιλοδοξία της, για μια μεγάλη ζωή στη Πόλη του Φωτός;\nΣκηνοθεσία: Olaf de Fleur Johannesson\nΣενάριο: Olaf de Fleur Johannesson, Stefan Schaefer\nΔ. Φωτογραφίας: Butch Maddul\nΜοντάζ: Dagur Kari, Olaf de Fleur Johannesson\nΜουσική: Pavel E Smid\nΉχος: Gunnar Arnason\nΠρωταγωνιστούν: Raquela Rios (Queen Raquela), Stefan Schefer (Michael Ardilo), BraxVilla (Aubrey), Olivia Galudo (Via),Valerie Grand (Valerie), May Rosaria (Rose), Markus Kalberer (Johnny)\nΠαραγωγοί: Αrleen Cuevas, Olaf de Fleur Johannesson, Stefan Schaefer\nΠαραγωγή: Poppoli Pictures, Φιλλιπίνες, Ισλανδία, Η.Π.Α, Γαλλία, Ταϊλάνδη-2008\nΕλληνική διανομή: Clip Art Films\nΕπίσημο σάιτ της ταινίας: http://www.queenraquelathemovie.com\nΑγγλικός τίτλος: The Amazing Truth About Queen Raquela\nBerlin Film Festival: "Best Feature" - Teddy Awards 2008\nNew York LGST Film Festival: "Best International Feature" & "Showtime Vanguard Award"\nCinema City: Jury Price "Special Contribution to Contemporary Film Expression"\n«Μερικές φορές για να έχει η ζωή μας νόημα, επιλέγουμε να ζούμε σε μια ψευδαίσθηση και να κλείνουμε τα μάτια, μπροστά στις παραλλαγές της κανονικότητας. Ως κινηματογραφιστής προσπαθώ κάθε φορά να δείξω την ποικιλομορφία αυτού του κόσμου, αμφότερα συναισθηματικά και γεωγραφικά. Για τους ανθρώπους που κατανοούν, αλλά και γι’αυτούς που θέλουν να κατανοήσουν, πιστεύω ότι θα ταυτιστούν με τους χαρακτήρες.\nΝιώθω την ανάγκη να δείξω το κουράγιο που χρειάζονται οι τρανσέξουαλ για να αντιμετωπίσουν την ύπαρξή τους σε μια σκληρή καθημερινότητα και να εισάγω το κοινό στη ζωή τους, όπου κυριαρχούν η κοινωνική απόρριψη, η φτώχια, η ομοφυλοφιλία και η παρένδυση (cross-dressing). Μην ξεχνάτε ότι μιλάμε για τις Φιλιππίνες, μια χώρα όπου δεσπόζει ο ακραίος, αποικιοκρατικού τύπου καθολικισμός. Το φιλμ αφιερώνεται σε όλα τα ανθρώπινα πλάσματα που ζουν στην σουρεαλιστική διάσταση του κόσμου μας».\nO Olaf de Fleur Johannesson, γεννήθηκε το 1974, σε ένα μικρό χωριό της Ισλανδίας, το Budardalur. Σπούδασε στο Φυσικό τμήμα του πανεπιστημίου του Reykjavik, απ’όπου και αποφοίτησε το 1995. Από τότε έχει λάβει μέρος σε πολλές κινηματογραφικές παραγωγές μυθοπλασίας και ντοκιμαντέρ. Όταν αποφάσισε ότι θα ασχοληθεί με τη σκηνοθεσία, αντί να πάει σε σχολή κινηματογράφου, ίδρυσε την ανεξάρτητη εταιρία παραγωγής «Poppoli Pictures». Το πρώτο φιλμ της εταιρίας σε σκηνοθεσία και παραγωγή του Olaf de Fleur Johannesson, ήταν το ντοκιμαντέρ «Shining Star» που το 2004 κέρδισε στα Ισλανδικά Βραβεία Κινηματογράφου τον τίτλο του καλύτερου ντοκιμαντέρ. Τον επόμενο χρόνο (2005) ο σκηνοθέτης κράτησε τα πρωτεία στην ίδια κατηγορία με το ντοκιμαντέρ «Africa United». Ο ίδιος ήταν υποψήφιος για το βραβείο σκηνοθεσίας στα Ισλανδικά Βραβεία Κινηματογράφου, το 2005 και το 2006, ενώ συμμετείχε στο «Talent Campus» της Berlinale, το 2002 και το 2003.\nΤα «ladyboys» των Φιλιππίνων\nΓεννήθηκαν αγόρια, αλλά πασχίζουν να αποδείξουν τη θηλυκή ταυτότητά τους. Ζουν μέσα σε ακραίες συνθήκες φτώχειας και μάλιστα αρκετοί γονείς τα μεγαλώνουν σαν κορίτσια με σκοπό να εκδοθούν στο πεζοδρόμιο.\nΑν και η μοντέρνα ιατρική εγγυάται για άκρως επιτυχημένες αλλαγές φύλου, οι ίδιοι προτιμούν να μην προχωρήσουν σ’αυτό το στάδιο, διότι έτσι θα εξαφανιστεί η σεξουαλική διαφορετικότητά τους. Με σκοπό να νιώσουν γυναίκες προσπαθούν να αποκτήσουν την αποδοχή ή και την αγάπη ετερόφυλων αντρών. Αυτός ο αγώνας που κατά πλειοψηφία είναι άγονος, οδηγεί σε τρομερές εμμονές, απογοητεύσεις, κατάθλιψη και αυτοκαταστροφή.\nΣτις Φιλιππίνες συχνά-πυκνά γίνονται αποδέκτες ρατσιστικών επιθέσεων, ενώ οι προοπτικές κανονικής εργασίας και εκπαίδευσης είναι απαγορευτικές. Μαστίζονται από αναλφαβητισμό και συνήθως καταλήγουν στο δρόμο. Η διάρκεια ζωής ενός «ladyboy» στις Φιλιππίνες και στην Ασία γενικότερα, δεν είναι μεγάλη. Το AIDS θερίζει, ενώ τα ποσοστά αυτοκτονιών στις κοινότητές τους, είναι τρομακτικά. Για πολλούς το να πατήσουν τα 30, θεωρείται ένα θαύμα...\nΣυνέντευξη του Όλαφ ντε Φλερ Γιοχάνεσον\nΟ Ισλανδός σκηνοθέτης και παραγωγός παραβρέθηκε φέτος στο φεστιβάλ SXSW (South by Southwest) του Τέξας και το περιοδικό Premiere, του απέσπασε μερικές σκέψεις.\nPR: Πως ανακάλυψες τη Raquela και τι σε ενέπνευσε να κάνεις ένα φιλμ βασισμένο στη ζωή της;\nOLAF de FLEUR: Το περιεχόμενο κάθε ταινίας μου, το βρίσκω όταν ταξιδεύω. Έτσι όταν ήμουν σε μια φτωχογειτονιά των Φιλιππίνων, πέφτει το μάτι μου σε τρία κορίτσια, που ήταν πιστά αντίγραφα της Πάρις Χίλτον. Ήταν ξένα με το περιβάλλον και ρώτησα τι συμβαίνει. Μου είπαν πως είναι «ladyboys», τρανσέξουαλς. Αμέσως μου κίνησαν τη περιέργεια, σκέφτηκα να κάνω μια ταινία με τη ζωή τους. Τη Raquela τη βρήκα αφού πέρασα από οντισιόν 40 κορίτσια. Φαινόταν να μη κάνει χρήση ναρκωτικών και ήταν πολύ ενθουσιώδης και δημιουργική. Αποφάσισα τελικά να επικεντρωθώ στην ιστορία της και παράλληλα να μιλήσω για τις ιδιαίτερες κοινότητες των «ladyboys» στην Ασία.\nΕΡ: Τα αληθινά γεγονότα του φιλμ υπερτερούν της μυθοπλασίας;\nΑΠ: Όχι. Ουσιαστικά βρίσκονται στην απόλυτη ισορροπία του 50-50. Αρχικά ξεκίνησα να κάνω ένα ντοκιμαντέρ. Όσο όμως έμπαινα στο κόσμο τους , κάνοντας ταυτόχρονα ενδελεχείς έρευνες γύρω από το θέμα, έβλεπα ότι αντίθετα με τις προβλέψεις μου, όλο και λιγότερα άτομα επιθυμούσαν να εκτεθούν μπροστά στη κάμερα. Λογικό το βρίσκω. Επίσης είδα αρκετά φιλμ που αναφέρονταν σε τρανσέξουαλς και δεν ήθελα να κάνω άλλο ένα μίζερο, μελοδραματικό οδοιπορικό για τις ζωές τους. Με ενδιέφερε να αφηγηθώ ένα παραμύθι σαν το Πινόκιο, για ένα κορίτσι που έχει ανάγκη να ταξιδέψει με σκοπό να διαπιστώσει αν μπορεί να μεταμορφωθεί σε αληθινή γυναίκα.\nΕΡ: Γιατί αρκετές τρανσέξουαλς δεν δέχονταν να εμφανιστούν μπροστά στο φακό;\nΑΠ: Σε περίπτωση που μπεις στο σύμπαν της ιντερνετικής πορνογραφίας, πίστεψέ με υπάρχουν πέτρες που δεν θέλεις να αναποδογυρίσεις, εκτός εάν κάνεις ειδησιογραφικό ντοκιμαντέρ, ρεπορτάζ δηλαδή. Εγώ εστίασα πάνω στα κορίτσια και το άμεσο περιβάλλον τους. Την σεξουαλική μεταβατικότητα τους, ποια τα όρια του αρσενικού και ποια του θηλυκού και κυρίως τη συμπεριφορά και τα συναισθήματά τους. Ξέρεις στις Φιλιππίνες οι τρανσέξουαλς δεν πηγαίνουν σχολείο, τους απαγορεύεται. Η κοινωνία τους εξορίζει καθημερινά και ο μοναδικός «φίλος» που αποκτούν είναι το πορνό. Μπορεί να ακούγεται γελοίο στην Ευρώπη, αλλά εκεί η πορνό βιομηχανία είναι ο χώρος που τους δίνει δουλειά, βελτιώνοντας τις συνθήκες επιβίωσης τους. Οι περισσότερες μπαίνουν στο χώρο της διαδυκτιακής πορνογραφίας (με webcam) και έτσι μειώνεται ο δείκτης θνησιμότητας τους, αφού φεύγουν από τους δρόμους.\nΕΡ: Πατάς σε τεντωμένο σχοινί αλλά είσαι προσεκτικός, σκηνοθετώντας μια ταινία με ένα διαστροφικά θετικό μήνυμα για τα ανθρώπινα δικαιώματα. Η Raquela ζει το όνειρό της για να πάει στο Παρίσι, πουλώντας όμως το κορμί της. Πως κατάφερες να κρατήσεις αυτή την ουμανιστική ισορροπία;\nΑΠ: Δεν είμαι σίγουρος. Ίσως από ατύχημα δημιούργησα ένα φεμινιστικό φιλμ, με τρανσέξουαλς...Το σίγουρο είναι πως μέσα από τα κορίτσια μπορούμε να διακρίνουμε την παγκοσμιοποίηση της βιομηχανίας μόδας, τα πρότυπα ομορφιάς και την εξέλιξη της πορνογραφίας. Η Raquela εξ’αλλου είναι ένα πρόσωπο παγιδευμένο στη παιδική του ηλικία. Στη προστασία του σπιτιού της. Το μυαλό της γύριζε συνέχεια εκεί.\nΕΡ: Τι αποκόμισες από την επαφή σου με τη συγκεκριμένη τρανσέξουαλ κουλτούρα;\nΑΠ: Κοιτάζοντας αυτή την απομονωμένη κοινότητα των τρανσέξουαλς στις Φιλιππίνες, βλέπουμε τις βάναυσες επιπτώσεις της παγκοσμιοποίησης. Σε μερικές ξέμακρες, φτωχικές γειτονιές κυριαρχεί το λουκ αλά Πάρις Χίλτον και αυτό δείχνει στο κατά πόσο η Δύση έχει σκλαβώσει το κόσμο με ηλίθιες πατέντες ομορφιάς. Οι τρανσέξουαλς επιδιώκουν μανιωδώς να αισθάνονται 100% όμορφες. Τρέφονται από αυτό. Έτσι όταν πλησιάζουν 28 ή 30 χρονών η ακμή της ομορφιάς φθείρεται ραγδαία. Αρχίζουν να αναδύονται τα αντρικά χαρακτηριστικά και τότε έχουν βασικά «τελειώσει». Νιώθουν ότι η ζωή τους δεν έχει νόημα πια. Οι αυτοκτονίες και οι εξαφανίσεις γίνονται ρουτίνα. Η τοπική κοινωνία κοιτά με απάθεια το φαινόμενο και υποδόρια ενισχύει την αυτοκαταστροφή τους, σαν να θέλει να τις εξαφανίσει το γρηγορότερο δυνατόν. Να τι αποκόμισα. Το προτζεκτ ήταν από την αρχή ένα δύσκολο εγχείρημα. Τα γυρίσματα κράτησαν 63 μέρες σε 5 χώρες. Όταν κατέθεσα την ιδέα μου σε διάφορους φορείς, όλοι τη χαρακτήριζαν «συναρπαστική», «αξιόλογη», αλλά για να την χρηματοδοτήσουν, πήρε χρόνο, φοβόντουσαν το θέμα βλέπεις. Παραφράζοντας τον τίτλο του Στίβεν Φρίαρς «Τεντώστε Τα Αυτιά Σας», η ταινία με δυο λόγια, θα μπορούσα να πω πως είναι, ανοίχτε τα μάτια σας.\nΑναρτήθηκε από Michalis στις 8:42 μ.μ.\nΕτικέτες βίντεο, ισλανδικές ταινίες, ισλανδικός κινηματογράφος, φωτογραφίες, LGBT\nφιλε συγμνωμη που ρωταω αλλα πως σου ηρθε κ εκανες μπλογκ για την ισλανδια; ζεις εκει;\nennoeitai pvw einai fantastiko to mplogk soy\nΣάββατο, Νοεμβρίου 29, 2008 3:36:00 π.μ.\nπολυ ενδιαφερουσα μιχαλη, και κυριως για το μιξ ντοκυμαντερ-μυθοπλασια .μου φαινεται οτι αυτο το ειδος ενδυκνειται για αλη8ειες που δεν ειναι ευκολο να πιστεψουμε.\nΣάββατο, Νοεμβρίου 29, 2008 10:26:00 π.μ.\nΌχι, δε ζω εκεί. Απλά διάβαζα διάφορα για τη χώρα, έχω ακούσει μουσική και έχω δει κάποιες ταινίες, είναι και ωραίο μέρος και με την αφορμή της κρίσης είπα να αρχίσω να ανεβάζω κάποιες από τις σημειώσεις και το υλικό που έχω. Κατά τα λοιπά, ισχύει αυτό που λέει ένας άλλος μπλογκερ για το δικό του μπλογκ: "Πράγματα που γράφω, ενώ θα έπρεπε να κοινωνικοποιούμε".\nΧρήσιμη η επισήμανσή σου για το είδος της ταινίας, γιατί είχα και εγώ ένα θέμα πώς να αποδώσω αυτή τη μείξη των κινηματογραφικών ειδών.\nΣάββατο, Νοεμβρίου 29, 2008 3:06:00 μ.μ.\nΚυριακή, Σεπτεμβρίου 20, 2009 6:31:00 π.μ.


Ο Οδυσσέας Λιάκος γράφει μουσικές από άλλο πλανήτη - News Quake\nΑρχική Ψυχαγωγία Ο Οδυσσέας Λιάκος γράφει μουσικές από άλλο πλανήτη\nΜια από τις ερωτήσεις που θέλω διακαώς να θέτω σε συνθέτες, είναι αν θεωρούν πως αυτό το πράγμα (οι νότες, οι μελωδίες…) είναι προορισμένο για να μας κάνει να σκεφτόμαστε ή να νιώθουμε.\nΟ Οδυσσέας Λιάκος απαντά:\n«Θεωρώ οτι η μουσική είναι η γλώσσα και ήχος του συναισθήματος, όταν ακούω μουσική νιώθω, οταν συνθέτω νιώθω, ίσως αυτό φέρνει σκέψεις και εικόνες αλλα η βάση είναι το οτι δημιουργείται ένα συναίσθημα μέσα μου. Όταν βλέπουμε μια ταινία και μια σκηνή μας φέρνει δάκρυα, φυσικά παίζουν ρόλο οι ηθοποιοί, η σκνοθεσία και οι ερμηνείες , αλλά η μουσική είναι αυτή μας συνδέει συναισθηματικά με την εικόνα και αυτό που νιώθουν οι ήρωες…»\nΟ Οδυσσέας Λιάκος είναι πολύ ταλαντούχος συνθέτης που μόλις έκλεισε τα 20 του χρόνια και είναι έτοιμος να κατακτήσει τον κόσμο της κινηματογραφικής μουσικής. Μετράει πάνω από 100 ολοκληρωμένες συνθέσεις, ενώ ταυτόχρονα σπουδάζει Film Scoring στο Πανεπιστήμιο του Leads.\nΜετά από μία ανεξάρτητη κυκλοφορία, έρχεται το «Τo The Stars & Beyond», ως πρώτο δείγμα μιας ολοκληρωμένης δουλειάς με τίτλο FIRST WORLDS που κυκλοφορεί 21 Μαΐου.\nΈχει πάρει μέρος σε πολλά projects, ανάμεσά τους και εκπομπή «Η Μηχανή Του Χρόνου» όπου δούλεψε για ένα χρόνο υπό την επίβλεψη του συνθέτη Νίκου Σπηλιώτη, δημιουργώντας επικές κινηματογραφικές συνθέσεις.\nΕπιπλέον, έχει δουλέψει για την ανεξάρτητη εταιρία video games Angelworks, έχει πάρει βραβείο κινηματογραφικής σύνθεσης από την Ελληνική Εταιρία Συγγραφέων και έχει διαγωνιστεί στο BIFSC 2020 και Soundtrack_Cologne 2020.\nΗ μουσική του μου θυμίζει Star Wars, Lord of The Rings και άλλα τέτοια επικά, διαστημικά, παραμυθένια, ουτοπικά. Στην κουβέντα μας με τον Οδυσσέα, ανέφερα την σειρά Black Mirror του Netflix σε αρκετά επεισόδια της οποίας θα ταίριαζε ταμάμ να γράψει μουσική ο νεαρός συνθέτης. Γέλασε και είπε «μακάρι», διορθώνοντάς με για το ότι είναι σειρά του BBC. Μην τα βάζετε με την γενιά Z γιατί, συνήθως, έχει δίκιο!\n«Θα ηταν ωραίο να έκανα την μουσική για τον Sherlock ή το Merlin. Ήταν πολύ ωραίο οταν γνώρισα και μίλησα στο συνθέτη της σειράς Sherlock, τον Michael Price – μια τέτοια συνάντηση δίνει μεγάλη έμπνευση.»\nΠώς ξεκίνησαν όλα αυτά για σένα; Κάτω από ποιες συνθήκες πρωτοέγραψες μουσική;\n» Από όσο μπορώ να θυμηθώ, ξεκίνησα στα 15 η 14 μου και, μόλις ανακάλυψα την ψηφιακή σύνθεση, άνοιξε ένας τεράστιος ορίζοντας μπροστά μου. Η μουσική είχε πολύ μεγάλη σημασία για μένα από όταν ήμουν μικρός, προσπάθησα να ασχοληθώ πολλές φορές με αυτή αλλά δεν μου άρεσε ο τρόπος με τον οποίο γινόταν η μουσική στο σχολείο. Έτσι, μου φαινόταν πολύ δύσκολο να μάθω να παιζω κάποιο όργανο.\nΜόλις ανακάλυψα το DAW (Digital Audio Workstation) χάρη στο οποίο μπορούσα να συνθέσω, κατευθείαν ένιωσα ότι αυτό είναι που ταιριάζει σε μένα. Με πολύ περιορισμένες μουσικές γνώσεις από θεωρία, προσπάθησα να κάνω συνθέσεις και μάθαινα όσο έγραφα, είμαι κυρίως αυτοδίδακτος. Έκανα κάποια βασικά μαθήματα θεωρίας βέβαια για λίγο καιρό, ώστε να μπορώ να διαβάζω μουσική και να μελετάω συνθέσεις άλλων.\nΥστέρα, δεν έδωσα πανελλήνιες και πήγα κατευθείαν Αγγλία στο Leeds Conservatoire να μελετήσω σύνθεση περαιτέρω, με ειδίκευση στις ταινίες.»\n«Όσο περίεργο να ακούγεται, με θυμάμαι να συνθέτω σχεδόν όλα μου τα κομμάτια. Η πρώτη μου σύνθεση ήταν άπλα σαν να δοκίμαζα ένα καινούργιο παιχνίδι, είχα το πρόγραμμα μπροστά μου και απλά έβαζα τις νότες που ένιωθα ότι μου άρεσαν και ακούγονταν εντάξει σε εμένα εκείνη την στιγμή…Είχα φορτώσει έτοιμους ήχους απο Βιολιά, Βιόλες, Τσέλα και Μπάσο από το πρόγραμμα. Δεν συνέθεσα κατι απίστευτο, αλλά έμαθα και όσο μάθαινα με κάθε νέα σύνθεση που έκανα, τόσο το ευχαριστιόμουν…\nΤον φαντάζομαι μπροστά από τον υπολογιστή του, κατώφλι 21ου αιώνα, όπου ακόμα και η πιο ανθρώπινα βαθιά συγκίνηση μπορεί κάλλιστα να προκύψει από τον ψηφιακό κόσμο.\nΟι επιρροές του Οδυσσέα Λιάκου μοιάζουν διάφανες. Οι κύριες είναι, φυσικά, το Star Wars του John Williams, η μουσική του Howard Shore για το Lord of the Rings, καθώς και η μουσική του John Powell σε διάφορες ταινίες όπως How to train your Dragon.\n«Πέρα απο film music, όμως, αγαπώ πολύ την βρετανική Folk και κλασική μουσική που συνδυάζονται από συνθέτες όπως: Ralph Vaughan Williams, George Butterworth, Gustav Holst, Samuel Coledrige Taylor και άλλοι… Αυτούς τους μελετάω οσο πιο πολύ μπορώ. Επίσης, ο Mike Oldfield που έχει τεράστια καριέρα (Tubular Bells ή με ροκ τραγούδια όπως το Moonlight Shadow) είναι σημαντική επιρροή μου, καθώς συνδέει την βρετανική Rock με Folk, Elecronic και Classical. Πέρα από την μουσική, με εμπνέει η πανέμορφη φύση της Αγγλίας και οι εμπειρίες μου εδώ. Επίσης, ό, τι έχει να κάνει με διάστημα και φαντασία!»\nΚυκλοφορεί την 21η Μάη\nΟ Οδυσσέας περνάει τέλεια στην Αγγλία και (sorry not sorry) δεν εξετάζει καθόλου το ενδεχόμενο να επιστρέψει Ελλάδα. Του αρέσουν και του ταιριάζουν τα πάντα εκεί, γιατί να γυρίσει άλλωστε;\nΞυπνά νωρίς και ασχολείται μέχρι αργά με την μουσική του, αναλόγως πάντα και με τις υποχρεώσεις του για το πανεπιστήμιο ή για κάποια δουλειά. Προσπαθεί να κάνει και μερικές παύσεις, για να παίρνει ανάσες και να μην του γίνεται το ίδιο του το πάθος φορτικό. Αφού τελειώσει με όλα αυτά, αφιερώνει χρόνο στους φίλους, το κορίτσι του και πάνε σε pub ή παίζουν video games.\n«Είναι πολύ σημαντικό να έχεις χρόνο για άλλα πράματα και ειδικά ανθρώπους πιστεύω. Take a break, breathe, continue. Αγαπώ πολυ την ζωγραφική και προσπαθώ να ασχολούμαι κάποιες φορές όταν έχω χρόνο. Επίσης μου αρέσει πολύ η ποδηλασία και πηγαίνω βόλτες στο τοπίο του Yorkshire που σου κόβει την ανάσα, με φίλους η μόνος γιατί πάντα με εμπνέει πολύ….», λέει ο Οδυσσέας Λιάκος.\nΌταν ακούμε την μουσική σου, πώς μας φαντάζεσαι, εμάς τους ακροατές; Τι συμβαίνει μέσα μας, πού βρισκόμαστε;\n«Ο στόχος μου ειναι για 3 ή 4 λεπτα η μουσική μου να σας κάνει να ζήσετε σαν σε μια μίνι περιπέτεια – να αφεθείτε, να φτιάξετε εικόνες, ο καθένας τις δικές του , που θα είναι μοναδικές ανάλογα με την έμπνευση που παίρνει ο καθένας. Να χαρίσω δηλαδή ένα ταξίδι, που ως εμπειρία θα είναι μοναδική για τον καθένα!»\nΤο πετυχαίνει. Διαπιστώστε το ιδίοις ωσί:\nΣτις 21 Μάη κυκλοφορεί το πρώτο ολοκληρωμένο άλμπουμ του Οδυσσέα Λιάκου από την δραστήρια εταιρεία The Hubsters.\nΟ νεαρός συνθέτης εξηγεί: «Ο Αντώνης Βιλλιώτης από τους Hubsters με προσέγγισε ένα χρόνο πριν και μου προσέφερε την συνεργασία. Έμαθε για μένα από τον Πάνο Χρυσοστόμου, που μου είχε κάνει μια συνέντευξη στην εκπομπή του «Ροκ Συναναστροφές» στο Δεύτερο Πρόγραμμα της ΕΡΤ. Ο Αντώνης μου είπε αργότερα ότι ακούγοντας τις μουσικές μου, εντυπωσιάστηκε σε συνδυασμό με την ηλικία μου…του φάνηκε “κάπως” ένας 17χρονος να ασχολείται με αυτό το είδος μουσικής.»\nΤο άμπουμ με τίτλο Time Machine I αποτελεί μια επιλογή από τις πρώτες συνθέσεις που έκανε ο Οδυσσέας από τα 16-17 του χρόνια. «Θέλω τώρα να παρουσιάσω κάτι σαν “intro”, μια εισαγωγή στο κόσμο του Οδυσσέα Λιάκου. Δεν έχει σημασία αν είναι ό,τι πιο ολοκληρωμένο έχω να παρουσιάσω, αλλά είναι για μένα το ξεκίνημα μια νεας ζωής.»\nΟλόσωστος-αλλιώς, θα σε έλεγαν Οδυσσέα; Όλα για τα νέα ξεκινήματα τα κάνουμε!\nΥΓ: Το άμλπουμ κυκλοφορεί την Παρασκευή 21 Μάη και μπορείτε από σήμερα να το κάνετε pre-save εδώ.\nΥΓ2:Καθώς ο Οδυσσέας απαντούσε τις ερωτήσεις μου για αυτό το story, άκουγε στ’ ακουστικά του: Samuel Coleridge-Taylor, Hiawatha’s Wedding Feast και κομμάτια του Mike Oldfield, των Pink Floyd από το Division Bell. Επίσης, Joshua James και Hooters.\nΕπόμενο άρθροH Διεθνής Επιτροπή Ενέργειας γυρίζει την πλάτη στα ορυκτά καύσιμα\nΣτέλιος Ρόκκος: Πιο ερωτικός από ποτέ στο καινούργιο του τραγούδι «Δεν...


15/05/18 • 09:53 | UPD 15/05/18 • 14:12\n«Είναι ειδεχθές έγκλημα και τιμωρείται», είπε ο δικηγόρος της 19χρονης που σκότωσε το βρέφος της μόλις το γέννησε και στη συνέχεια με τη βοήθεια της μητέρας της το πέταξε σε κάδο απορριμμάτων στη γειτονιά της, στην Πετρούπολη.\nΤέλος, αναφέρθηκε στην ψυχολογική/ψυχιατρική εξέταση στην οποία πρόκειται να υποβληθεί σήμερα η κοπέλα και είπε πως «περνά δύσκολα και το ίδιο το κορίτσι». «Με το πνευματικό της επίπεδο η ίδια το συνέλαβε ως ενός είδους αμβλώσεως αυτό που έκανε. Η προσέγγισή της ήταν κάπως έτσι», κατέληξε.\nΔιαβάστε ακόμα: Ομολογία-σοκ της 19χρονης: Έπνιξα το βρέφος αλλά έβγαλε αίμα από το στόμα\nΕίχε κάνει έκτρωση τρία χρόνια πριν


Sfairika.gr - » Το ΝΑΤΟ κάνει πίσω μετά το τελεσίγραφο της Ρωσίας και αδειάζει την Ουκρανία: «Δεν είστε καν υποψήφιο μέλος!»\nPosted by siampanis on Απρίλιος 7, 2021 in 0 Σχόλια [16:35, 7/04]\nΠαραπέμπει στις αποφάσεις της συνόδου κορυφής του ΝΑΤΟ στο Βουκουρέστι το 2008, όπου η συμμαχία είχε αναφερθεί απλά σε μία προοπτική αποδοχής της Ουκρανίας, αλλά είχε απορρίψει το αίτημα να λάβει η χώρα «status» υποψηφίου μέλους.\nΜε μεγάλη «επιφύλαξη» ανταποκρίθηκε το NATO στο αίτημα του Ουκρανού Προέδρου Βολοντιμίρ Ζελένσκι για επιτάχυνση της ενταξιακής διαδικασίας για τη χώρα του, μετάτο χθεσινό “φρένο” που έβαλαν οι ΗΠΑ στο ουκρανικό αίτημα.\nΓια την αποδοχή νέων μελών η Συμμαχία ακολουθεί «μία πολιτική ανοικτών θυρών» και μένει στις αποφάσεις του 2008 για μία πιθανή είσοδο της Ουκρανίας, ανέφερε εκπρόσωπος του NATO την Τρίτη. Συγχρόνως, η συμμαχία περιμένει από το Κίεβο περαιτέρω μεταρρυθμίσεις.\nΕν όψει των αυξανόμενων εντάσεων με τη Ρωσία, ο Ζελένσκι είχε ζητήσει από το NATO την Τρίτη, ένα πλάνο δράσης για την πλήρη ένταξη της Ουκρανίας στη συμμαχία. Τα πλάνα δράσης είναι σε επεξεργασία και για κράτη που ξεκίνησαν να διαπραγματεύονται την ένταξή τους αργότερα από την Ουκρανία, ακόμη και αν δεν έχει προαποφασιστεί η ένταξη αυτή. Ο Ζελένσκι ήλπιζε ότι κάτι τέτοιο θα ήταν «ένα πραγματικό σινιάλο προς τη Ρωσία» στην αντιπαράθεση για την Ανατολική Ουκρανία.\nΤο NATO δεν ανταποκρίθηκε με σαφήνεια σε αυτό το αίτημα. «Η Ουκρανία είναι ένας αξιόλογος και μακροχρόνιος εταίρος του NATO», δήλωσε ο εκπρόσωπος του NATO στο ειδησεογραφικό πρακτορείο AFP. Στις αποφάσεις της συνόδου κορυφής του ΝΑΤΟ στο Βουκουρέστι, το 2008, στις οποίες παρέπεμψε ο συγκεκριμένος αξιωματούχος, η συμμαχία είχε αναφερθεί απλά σε μία προοπτική αποδοχής της Ουκρανίας, αλλά είχε απορρίψει το αίτημα να λάβει η χώρα «status» υποψηφίου μέλους.\nΗ συμμαχία θα περίμενε, ότι η Ουκρανία «θα συγκεντρωθεί σε περαιτέρω εσωτερικές μεταρρυθμίσεις, στην ισχυροποίηση των δημοκρατικών θεσμών, του κράτους δικαίου και της αμυντικής της ικανότητας, ώστε να εκπληρώσει τις προδιαγραφές μίας χώρας-μέλους της συμμαχίας», ανέφερε ο εκπρόσωπος.\n«Το ΝΑΤΟ θα συνεχίσει να υποστηρίζει την Ουκρανία, συνδράμοντάς την στην ενίσχυση των ενόπλων δυνάμεών της, αλλά και των ευρυτέρων μεταρρυθμίσεων που θα βοηθήσουν τη χώρα να προχωρήσει με τις ευρωατλαντικές φιλοδοξίες της».\nΔεδομένων και των δύο τελεσιγράφων της Μόσχας έναντι της Ουκρανίας, γίνεται σαφές ότι το ΝΑΤΟ δεν προτίθεται προς ώρας να έρθει σε πλήρη ρήξη με τη Ρωσία, η οποία τις τελευταίες ημέρες έδειξε τα δόντια της.\n«Καψώνι» Ρ.Τ.Ερντογάν σε Φον ντερ Λάιεν: Την άφησε χωρίς καρέκλα! – Έψαχνε που να κάτσει Το Κίεβο ζήτησε & επίσημα να ενταχθεί στο ΝΑΤΟ Παλαιστίνιος νεκρός από ισραηλινά πυρά στη Δυτική Όχθη Η Μ.Ακσενέρ τάχθηκε υπέρ Ρ.Τ.Ερντογάν & κατά των 103 απόστρατων που «άφησαν την Ελλάδα να καταλάβει νησιά»! Η Μεσόγειος ασφυκτιά εκ νέου με πλεούμενα γεμάτα μετανάστες Καπιτώλιο: Αυτός είναι ο μακελάρης που έσπειρε τον θάνατο χθες Η Ρωσία σε ευθεία “σύγκρουση” με Τουρκία-Ισραήλ μετά την ενεργειακή συμφωνία με την Συρία Ορίστηκε η συνάντηση Τ.Μπάιντεν με τον πρωθυπουργό της Ιαπωνίας στον Λευκό Οίκο – Πότε θα γίνει Το Facebook απέσυρε βίντεο με μια συνέντευξη του Ντόναλντ Τραμπ


Γεννάτε καλοκαίρι; Να σε τι θα διαφέρουν τα δίδυμα! | myTwinsGr\n- Περιμένω Δίδυμα/ 07/05/2020/\nΒρίσκεστε ήδη στον μήνα σας και περιμένετε πώς και πώς να κρατήσετε στην αγκαλίτσα σας τα δίδυμα μωράκια σας; Αυτή η έρευνα σας αφορά!\nΣε τι πιστεύετε ότι διαφέρουν τα δίδυμα που γεννιούνται καλοκαίρι από όσα έρχονται στον κόσμο τις υπόλοιπες εποχές του χρόνου; Μπορείτε να σκεφτείτε κάτι;\nΣύμφωνα με τους επιστήμονες από το Πανεπιστήμιο του Hertfordshire, τα παιδιά που γεννιούνται τους καλοκαιρινούς μήνες έχουν μια πιο αισιόδοξη στάση στη ζωή σε σχέση με όσα γεννιούνται τους χειμερινούς.\nΕπίσης, έχουν φωτεινό χαμόγελο και λαμπερό παρουσιαστικό!\nΚαι πώς προκύπτει αυτό; Πώς εξηγείται;\nΤα μωράκια που γεννιούνται καλοκαίρι βγαίνουν πιο πολύ έξω και απολαμβάνουν τα οφέλη της ηλιακής ακτινοβολίας, κάτι που επηρεάζει την ανάπτυξη, τον μεταβολισμό και την ψυχοσύνθεσή τους.\nΚαι σίγουρα αντικρύζουν πιο χαρούμενα πρόσωπα, γιατί όπως και να το κάνουμε, το καλοκαίρι είμαστε όλοι λίγο πιο χαλαροί.\nTags: mytwinsmytwinsgrtwinsαισιοδοξίαγέννηση διδύμωνδίδυμαέρευνα για τα δίδυμακαλοκαίρι


Αναζήτηση - Ετικέτα - angel\nΑδιάβροχος προβολέας μοτοσυκλέτας Cree LED U7 Angel Eye με λευκό φως στεφάνης μαύρου χρώματος 1 τεμ. OEM Για να προμηθευτείτε διακόπτες μοτοσυκλέτας πατήστε εδώ.Ο προβολέας είναι Universal, κατάλληλος για όλες τις μοτοσυκλέτες. ΧΑΡΑΚΤΗΡΙΣΤΙΚΑ: Φως στεφάνης: Λευκό Λειτ..\nΑδιάβροχος προβολέας μοτοσυκλέτας Cree LED U7 Angel Eye με μπλέ φώς στεφάνης 1 τεμ. OEM Για να προμηθευτείτε διακόπτες μοτοσυκλέτας πατήστε εδώ.Είναι Universal κατάλληλος για όλες τις μοτοσυκλέτες. ΧΑΡΑΚΤΗΡΙΣΤΙΚΑ: Φως στεφάνης: ΜπλεΛειτουργίες: Δυνατή, χαμηλή και flas..\nΑδιάβροχος προβολέας μοτοσυκλέτας 2.50 ίντσες Cree LED U7 Angel Eye με πράσινο φως στεφάνης μαύρου χρώματος 1 τεμ. IP67 OEM Για να προμηθευτείτε διακόπτες μοτοσυκλέτας πατήστε εδώ. ΧΑΡΑΚΤΗΡΙΣΤΙΚΑ: Φως στεφάνης: Πράσινο 3 σκάλες λειτουργίας: Δυνατή, Χαμηλή και strobe..\nΚωδικός Προϊόντος: ee6649\nLED φωτιζόμενη στεφάνη Angel Eyes CCFL 80mm 12V 3W σετ 4 τεμαχίων ψυχρό λευκό 6000K OEM\nLED φωτιζόμενη στεφάνη Angel Eyes CCFL 80mm 12V 3W σετ 4 τεμαχίων ψυχρό λευκό 6000K OEM Σετ 4 τεμαχίων Angel Eyes CCFL ring διαμέτρου 80mm.Συνδέστε τα δαχτυλίδια στους μετασχηματιστές και τους μετασχηματιστές με την πηγή ρεύματος που έχουν τα φώτα ημέρας (θέσεως) του οχήματός σας.Στη..